stanford-oval/wikipedia huggingface dataset:
วัฏจักรไนโตรเจน
การตรึงไนโตรเจน > สิ่งมีชีวิตที่ตรึงไนโตรเจนได้

สิ่งมีชีวิตที่ตรึงไนโตรเจนได้มี 2 กลุ่มใหญ่ ๆ คือ
จุลินทรีย์ที่ตรึงไนโตรเจนได้อย่างเป็นอิสระ ในดินจะเป็นกิจกรรมของจุลินทรีย์ เช่น Azotobactor, Beijerinckia, Pseudomonas, Rlebsiella และแอกติโนมัยสีตบางตัว โดยทั่วไปอัตราการตรึงไนโตรเจนจะต่ำ เว้นแต่เมื่อเข้าไปอยู่ในไรโซสเฟียร์และได้รับสารอินทรีย์จากรากพืช อัตราการตรึงไนโตรเจนจะสูงขึ้น ในน้ำจะเป็นกิจกรรมของสาหร่ายสีเขียวแกมน้ำเงิน เช่น Anabeana, Nostoc, Aphanizomehon,Gloeotrichia, Calothrix
จุลินทรีย์ที่ตรึงไนโตรเจนเมื่ออยู่ร่วมกับสิ่งมีชีวิตอื่น มีหลายกลุ่มได้แก่
แบคทีเรีย Frankia เป็นการเกิดปมระหว่าง Actinorhizea (Frankia) กับพืชใบเลี้ยงคู่ที่ไม่ใช่พืชตระกูลถั่ว ส่วนใหญ่เป็นไม้พุ่มหรือไม้ยืนต้น พบในเขตอบอุ่น แต่ก็มีหลายชนิดพบในเขตร้อนด้วย เช่น Purshia tridenta ซึ่งเป็นพืชเศรษฐกิจในแอฟริกา หรือสนประดิพัทธ์และสนทะเล (สกุล Casuarina) ที่ปลูกได้ในประเทศไทย Frankia เป็นแบคทีเรียที่พบในปมของพืชที่ไม่ใช่พืชตระกูลถั่ว เป็นสกุลที่มีความสัมพันธ์ใกล้ชิดกับแอกติโนมัยสีท แบ่งได้เป็นกลุ่มที่สร้างสปอแรงเจียภายในปม ซึ่งเจริญได้ช้า ตรึงไนโตรเจนได้น้อย คัดแยกให้บริสุทธิ์ได้ยาก กับกลุ่มที่ไม่สร้างสปอแรงเจีย ที่เจริญได้เร็วกว่า
สาหร่ายสีเขียวแกมน้ำเงินที่อยู่ร่วมกับพืช ที่สำคัญคือ Anabeana ที่อยู่ร่วมกับแหนแดง และ Nostoc ซึ่งอยู่ร่วมกับปรง และไลเคน อย่างไรก็ตาม สาหร่ายสีเขียวแกมน้ำเงินมีแหล่งอาศัยที่หลากหลายกว่าระบบการตรึงไนโตรเจนอื่น ๆ และที่น่าสังเกตคือในขณะที่ไรโซเบียมและ Frankia อยู่ร่วมกับพืชชั้นสูง แต่สาหร่ายสีเขียวแกมน้ำเงินจะอยู่ร่วมกับพืชที่มีวิวัฒนาการต่ำกว่า เช่น ไลเคน ลิเวอร์เวิร์ต เฟิน จิมโนเสปิร์ม เป็นต้น
ไรโซเบียมที่อยู่ในปมของพืชตระกูลถั่ว เป็นระบบที่มีประสิทธิภาพมากเมื่อเทียบกับระบบอื่น ๆ
การตรึงไนโตรเจน > การเปลี่ยนรูปของไนโตรเจนหลังการตรึง

เมื่อก๊าซไนโตรเจนถูกตรึงโดยสิ่งมีชีวิต จะอยู่ในรูปแอมโมเนียมอิออน ส่วนหนึ่งจะนำไปใช้ในกระบวนการสร้างสารอินทรีย์ ส่วนหนึ่งจะถูกเปลี่ยนเป็นไนไตรล์ และไนเตรตอิออน โดยแบคทีเรีย Nitrosomonas และ Nitrobactor ตามลำดับ กระบวนการนี้เรียกว่าไนตริฟิเคชัน ในขณะที่ไนโตรเจนที่อยู่ในสารอินทรีย์เมื่อถูกย่อยสลายจะได้แอมโมเนียมอิออนเช่นเดียวกัน
การเปลี่ยนแอมโมเนียมอิออนไปเป็นไนเตรตอิออนมีผลต่อการเคลื่อนย้ายของไนโตรเจนในดิน เพราะไนเตรตอิออนละลายน้ำได้ดีถูกดูดซับโดยอนุภาคของดินได้น้อย จึงถูกชะและพัดพาไปโดยกระแสน้ำได้ง่าย นอกจากนั้น ไนเตรตอิออนส่วนหนึ่งจะถูกใช้โดย Denitrifying bacteria ได้เป็นก๊าซไนโตรเจนซึ่งจะระเหยออกจากดินกลับสู่ชั้นบรรยากาศในที่สุด
สารคดี

สำหรับนิตยสาร ดูที่ สารคดี (นิตยสาร)
สารคดี (อังกฤษ: Non-fiction) เป็นงานเขียนหรือวรรณกรรมร้อยแก้วในลักษณะตรงข้ามกับบันเทิงคดี (Fiction) ที่มุ่งให้สาระความรู้แก่ผู้อ่านเป็นเบื้องต้น มีความเพลิดเพลินเป็นเบื้องหลัง ที่มุ่งแสดงความรู้ ความคิด ความจริง ความกระจ่างแจ้ง และเหตุผลเป็นสำคัญ อาจจะเขียนเชิงอธิบาย วิจารณ์เชิงแนะนำสั่งสอน เป็นต้น
ลักษณะ

ถึงแม้ว่างานเขียนสารคดีจะมุ่งให้ความรู้ ข้อเท็จจริง หรือความคิดเห็นแก่ผู้อ่านเป็นสำคัญ แต่ก็ยากที่จะตัดสินว่างานเขียนชิ้นไหนไม่ใช่สารคดี
การเสนอข้อมูลหรือเนื้อหาสาระเป็นข้อเท็จจริง โดยเน้นเนื้อหาสาระ เรื่องราว เหตุการณ์ ตัวบุคคล หรือสถานที่ต้องเป็นข้อเท็จจริง (fact) และยังเป็นการเสนอข้อมูลที่ผู้เขียนได้ศึกษา สังเกต สำรวจ หรือวิเคราะห์ตีความเป็นอย่างดีแล้ว
มีจุดประสงค์ให้ผู้อ่านได้รับความรู้และความเพลิดเพลินในการอ่าน เป็นสองส่วนที่แยกกันไม่ได้
การเขียนสารคดีอาจใช้จินตนาการประกอบได้  (อาจมีหรือไม่มีก็ได้) เป็นการสร้างภาพตามความนึกคิดที่เกิดจากอารมณ์ความรู้สึกของผู้เขียน เป็นการสร้างภาพที่เกิดขึ้นจากการวิเคราะห์ สังเกต พิจารณา จากข้อมูลที่เป็นข้อเท็จจริง
สารคดีต้องเป็นงานเขียนที่สร้างสรรค์ เป็นการนำเสนอความคิดเห็นและทัศนะที่เป็นประโยชน์แก่ผู้อ่านโดยทั่ว ๆ ไป มิใช่สร้างสรรค์ให้แก่บุคคลใดโดยเฉพาะ
แอร์บัส เอ350

| แอร์บัส เอ350 |
| --- | --- |
      แอร์บัส เอ350-900 ของการบินไทย
ข้อมูลทั่วไป
บทบาท: อากาศยานไอพ่นลำตัวกว้าง
ชาติกำเนิด: ยุโรป
บริษัทผู้ผลิต: แอร์บัส
สถานะ: ในประจำการ
ผู้ใช้งานหลัก: กาตาร์แอร์เวย์   คาเธ่ย์แปซิฟิก   สิงคโปร์แอร์ไลน์   เดลต้าแอร์ไลน์
จำนวนที่ผลิต: 585 ลำ (ข้อมูล ณ เดือน ม.ค. 2023)
ประวัติ
สร้างเมื่อ: ค.ศ. 2010–ปัจจุบัน
เริ่มใช้งาน: 15 มกราคม ค.ศ. 2015 โดยกาตาร์แอร์เวย์
เที่ยวบินแรก: 14 ธันวาคม ค.ศ. 2013
แอร์บัส เอ350 (อังกฤษ: Airbus A350) เป็นอากาศยานขนาดกลางลำตัวกว้าง แบบใช้เครื่องยนต์ 2 ตัว มีพิสัยบินระยะไกล พัฒนาโดยแอร์บัส เอส.อาร์.เอส. เพื่อแข่งขันกับ โบอิง 777 และโบอิง 787 ทั้งนี้เพื่อทดแทนรุ่น เอ 330 และเอ 340 เช่นกัน แอร์บัส เอ350 นั้นถือเป็นอากาศยานที่พัฒนาโดยแอร์บัสรุ่นแรกที่ผลิตมาจากวัสดุผสมจากคาร์บอนไฟเบอร์ โดยสามารถบรรทุกผู้โดยสารได้ตั้งแต่ 280 คน ถึง 366 คน ตามแต่ละรุ่น
ในการริเริ่มการพัฒนาในช่วงแรกใน ค.ศ. 2004 นั้น มีเพื่อใช้ส่วนประกอบใหม่ที่มีอากาศพลศาสตร์ที่ดีขึ้น โดยตั้งใจมาติดตั้งกับลำตัว และเครื่องยนต์ของเครื่องบินรุ่น เอ330 ตามแต่เดิม ต่อมาในปี ค.ศ. 2006 ทางแอร์บัสจึงได้เริ่มพัฒนาอากาศยานรุ่นใหม่อย่างจริงจังอันเป็นผลมาจากความต้องการของตลาด โดยตั้งชื่อว่า เอ350 เอ็กซ์ดับบลิวบี (XWB) ซึ่งย่อมาจาก Extra Wide Body หรือ ลำตัวกว้างพิเศษ โดยมีต้นทุนการพัฒนาถึง 11,000 ล้าน ยูโร ข้อมูล ณ เดือนพฤศจิกายน ค.ศ. 2017 ได้มีคำสั่งซื้อทั้งหมด 858 ลำ จากลูกค้าทั้งหมด 46 รายทั่วโลก เครื่องบินต้นแบบได้ทำการบินเป็นครั้งแรกในวันที่ 14 มิถุนายน ค.ศ. 2013 จากเมืองตูลูส ประเทศฝรั่งเศส ได้รับการรับรองด้านความปลอดภัยจากสำนักงานความปลอดภัยทางการบินแห่งยุโรปในเดือนกันยายน ค.ศ. 2014 และจากสำนักงานบริหารการบินแห่งชาติในอีกสองเดือนถัดมา และได้เริ่มทำการบินพาณิชย์เป็นครั้งแรกเมื่อ 15 มกราคม ค.ศ. 2015 กับสายการบินกาตาร์
การพัฒนา > แบบแรก

ทันทีที่โบอิงเปิดตัว 7E7 ดรีมไลน์เนอร์ (หรือปัจจุบันคือ 787) และอ้างว่าสามารถประหยัดต้นทุนเชื้อเพลิงได้มากขึ้น เมื่อเทียบกับเครื่องบินขนาดเดียวกัน ซึ่งก็คือ เอ 330 แอร์บัสไม่ได้ตอบรับอะไรนอกจากกล่าวว่า 787 เป็นเพียงการตอบรับต่อตลาด เอ 330 ของโบอิงเท่านั้น แต่สายการบินต่างๆ ต่างเร่งให้แอร์บัสพัฒนาเครื่องบินรุ่นใหม่ ผลที่ได้ก็คือ เอ 330-200ไลท์ แต่ไม่ได้รับความสนใจจากสายการบิน แอร์บัสจึงลงทุนพัฒนาแบบใหม่ทั้งหมด และได้ออกมาเป็น เอ350 โดยแบบแรกเริ่มของ 350 มีความคล้ายคลึงกับ 330 อยู่มาก เนื่องจากใช้สายการผลิตลำตัวเดียวกัน แต่ลักษณะปีก, เครื่องยนต์ และอุปกรณ์ปรับสมดุล ได้รับการออกแบบใหม่
ทั้งนี้ 350 จะออกมา 2 รุ่น คือ -800 สามารถจุผู้โดยสารได้ 253 ที่นั่ง ในการจัดแบบ 3 ชั้นบิน มีพิสัยบิน 16,300 กิโลเมตร (8,800 ไมล์ทะเล) และรุ่น -900 สามารถจุผู้โดยสารได้ 300 ที่นั่ง ในการจัดแบบ 3 ชั้นบิน มีพิสัยบิน 13,890 กิโลเมตร (7,500 ไมล์ทะเล) โดยทั้งสองรุ่นออกแบบมาเพื่อแข่งขันกับ 777-200ER และ787-9
แต่สายการบินต่าง ๆ ก็วิจารณ์ 350 ว่าเป็นเพียงการอุดรูตลาด 787 เท่านั้น และแอร์บัสควรจะออกแบบลำตัวเครื่องใหม่ทั้งหมด แอร์บัสก็รับฟังข้อคิดเห็น และกลับไปพัฒนาโครงการใหม่อีกครั้ง
การพัฒนา > รุ่นลำตัวกว้างพิเศษ (XWB)

ผลจากคำวิจารณ์ แอร์บัสจึงได้พัฒนาเครื่องบินใหม่ เพื่อให้สามารถแข่งขันได้กับ โบอิง 777 และโบอิง 787 โดยเครื่องรุ่นใหม่จะมีลำตัวที่กว้างกว่าเดิม สามารถจุผู้โดยสารได้ 9 คนต่อแถว สำหรับที่นั่งชั้นประหยัด เมื่อเทียบกับ 787 ที่จุได้ 8–9 คนต่อแถว และ 777 ที่จุได้ 9–10 คนต่อแถว และแอร์บัสได้เปิดตัวเครื่องรุ่นใหม่ในงาน ฟาร์นโบโรแอร์โชว์ เมื่อวันที่ 17 กรกฎาคม ค.ศ. 2006 และเรียกชื่อรุ่นว่า เอ350 XWB (มาจาก Xtra Wide Body) และอ้างว่าสามารถประหยัดตุ้นทุนได้มากกว่า 787 ถึงร้อยละ 10
เครื่องรุ่นใหม่นี้ได้รับการสนองตอบอย่างดี โดยมีสิงคโปร์แอร์ไลน์ ที่ส่งคำสั่งซื้อเพียง 4 วันหลังจากการเปิดตัว ถึง 20 ลำ และพิจารณาไว้อีก 20 ลำ ทั้งนี้แอร์บัสจะออก เอ350 ออกมา 3 รุ่น คือ -900 ซึ่งจะเป็นุร่นแรกของ 350 จะเริ่มให้บริการใน ค.ศ. 2013 จากนั้นจึงจะออกรุ่น -800 และ -1000 ภายหลังประมาณ 12 เดือน และ 24 เดือน ตามลำดับ
รุ่น

ในขณะที่เปิดตัวในปี ค.ศ. 2006 อากาศยานแอร์บัส เอ350 ประกอบด้วยรุ่นย่อยทั้งหมดถึงสามรุ่นย่อย โดยคาดการณ์ว่าจะเริ่มเข้าประจำการได้ใน ค.ศ. 2013 ต่อมาในงานปารีสแอร์โชว์ใน ค.ศ. 2011 ได้มีการประกาศเลื่อนการเข้าประจำการของรุ่น เอ350-1000 ไปอีกสองปี คือช่วงกลางปี ค.ศ. 2017 ต่อมาในเดือนกรกฎาคม ค.ศ. 2012 ได้เลื่อนขึ้นไปอีกสองปี คือช่วงกลางปี ค.ศ. 2014 ก่อนหน้าที่จะเริ่มประจำการรุ่นย่อย 900 เมื่อ 15 มกราคม ค.ศ. 2015
รุ่น > เอ350-900

เอ350-900 ซึ่งเป็นรุ่นย่อยแรกมีน้ำหนักบรรทุกสูงสุดขณะนำเครื่องขึ้นถึง 280 ตัน โดยสามารถจุผู้โดยสารได้ถึง 325 โดยมีพิสัยบินกว่า 8,100 ไมล์ทะเล (15,000 กม.) โดยแอร์บัสกล่าวว่า โบอิง 777-200ER ซึ่งเป็นคู่แข่งโดยตรงนั้นมีน้ำหนักมากกว่าถึง 16% กินน้ำมันมากกว่า 30% และมีต้นทุนการปฏิบัติการสูงกว่าถึง 25% โดยรุ่นย่อย 900 นั้นผลิตเพื่อแข่งขันโดยตรงกับ โบอิง 777 และ 787​ (รุ่น 777-200ER/LR รุ่น 787-8 และ รุ่น 787-10) โดยผลิตเพื่อทดแทนรุ่น แอร์บัส เอ340-300 และ แอร์บัส เอ340-500
รุ่นย่อย 900ER ซึ่งเป็นรุ่นที่มีพิสัยบินไกลขึ้น ได้ถูกเสนอขึ้น โดยมีเครื่องยนต์ที่ให้พละกำลังมากกว่า มีโครงสร้างที่แข็งแรงขึ้น รวมทั้งฐานล้อที่สามารถรับน้ำหนักบรรทุกสูงสุดขณะขึ้นบินได้มากขึ้นถึง 308 ตัน มีพิสัยบินไกลขึ้น 800 ไมล์ทะเล (1,500 กม.)
รุ่น > เอ350-1000

รุ่นย่อย 1000 ถือเป็นรุ่นย่อยที่มีขนาดใหญ่ที่สุด โดยมีความยาวถึง 74 เมตร สามารถบรรทุกผู้โดยสารได้ถึง 366 คน ในการจัดผังที่นั่งแบบสามชั้นโดยสาร และมีพิสัยบินถึงกว่า 8,000 ไมล์ทะเล (14,800 กม.) โดยสามารถจัดได้ถึง 9 ที่นั่งในแต่ละแถว ทำให้สามารถทดแทนอากาศยานรุ่น เอ 340-600 และแข่งขันโดยตรงกับ โบอิง 777-300ER และโบอิง 777-9 โดยแอร์บัสคาดการณ์ว่าอากาศยานรุ่นนี้จะมีน้ำหนักเบากว่าโบอิง 777-900 ถึง 35 ตัน สามารถประหยัดต้นทุนได้กว่า 15% ต่อเที่ยว และต้นทุนต่อที่นั่งที่น้อยกว่าถึง 7% โดยมีพิสัยบินที่ไกลกว่าถึง 400 ไมล์ทะเล โดยเมื่อนำมาเทียบกับอากาศยานรุ่นโบอิง 777-300ER ซึ่งสามารถจุผู้โดยสารได้ถึง 360 คนนั้น แอร์บัสกล่าวว่าจะลดการใช้เชื้อเพลิงได้ถึง 25% ต่อที่นั่ง เมื่อใช้อากาศยานรุ่นนี้แทน ซึ่งจุผู้โดยสารได้มากสุดถึง 369 คน
ด้วยความยาวที่เพิ่มขึ้นกว่ารุ่นเดิมถึง 7 เมตร สามารถจุผู้โดยสารได้มากขึ้นถึง 40 คน โดยสามารถเพิ่มพื้นที่สำหรับผู้โดยสารพรีเมียมได้อีกถึง 40% อากาศยานรุ่นนี้มีส่วนของปีกที่ใหญ่กว่ารุ่นย่อย 800/900 โดยเพิ่มพื้นที่ปีกประมาณ 4% ฐานล้อหลักประกอบด้วยชุดล้อชุดละ 6 ล้อ แทนรุ่นเดิมที่ชุดละ 4 ล้อ และเครื่องยนต์ Rolls-Royce Trent XWB ที่มีพละกำลังถึง 97,000 ปอนด์ต่อตารางนิ้ว โดยการเพิ่มประสิทธิภาพของเครื่องยนต์และชิ้นส่วนต่างๆ นั้นมีจุดประสงค์หลักเในการเพิ่มพิสัยบินจากเดิม
ข้อมูลจำเพาะ

| รุ่น | เอ350-900 | เอ350-1000 |
| --- | --- | --- |
นักบิน: 2
| ความจุผู้โดยสาร | 314 (จัดที่นั่ง 3 ชั้นบิน)   366 (จัดที่นั่ง 2 ชั้นบิน) | 350 (จัดที่นั่ง 3 ชั้นบิน)   412 (จัดที่นั่ง 2 ชั่นบิน) |
| ความยาว | 66.8 เมตร   (219 ฟุต 3 นิ้ว) | 73.8 เมตร   (242 ฟุต 3 นิ้ว) |
ความกว้างของปีก: 64 เมตร   (209 ฟุต 10 นิ้ว)
ความสูง: 16.9 เมตร   (55 ฟุต 5 นิ้ว)
| ความจุห้องสินค้า | 36 LD3 | 44 LD3 |
| น้ำหนักสูงสุดขณะนำเครื่องขึ้น | 265,000 กิโลกรัม   (580,000 ปอนด์) | 295,000 กิโลกรัม   (650,000 ปอนด์) |
ความเร็วปกติ: 0.85 มัค
ความเร็วสูงสุด: 0.89 มัค
| พิสัยบิน เมื่อบรรทุกเต็มลำ | 15,000 กิโลเมตร   (8,100 ไมล์ทะเล) | 14,800 กิโลเมตร   (8,000 ไมล์ทะเล) |
| ความจุเชื้อเพลิง | 150,000 ลิตร (39,682 แกลลอน) |  |
เพดานบิน: 13,100 เมตร (43,100 ฟุต)
เครื่องยนต์ (2×): RR Trent XWB
| แรงผลักสูงสุด | 84,000 ปอนด์ฟอร์ซ | 97,000 ปอนด์ฟอร์ซ |
อุบัติเหตุและอุบัติการณ์สำคัญ

วันที่ 2 มกราคม ค.ศ. 2024 แอร์บัส เอ350-941 ของเจแปนแอร์ไลน์ เที่ยวบินที่ 516 ที่ออกเดินทางจากท่าอากาศยานชินชิโตเซะในซัปโปโระไปยังท่าอากาศยานฮาเนดะในโตเกียว ได้ชนเข้ากับเครื่องบินเดอ ฮาวิลแลนด์ แคนาดา แดช 8 ของหน่วยยามฝั่งญี่ปุ่นขณะลงจอด เครื่องบินถูกไฟไหม้และได้รับความเสียหายจนไม่สามารถซ่อมแซมได้ ผู้โดยสารและลูกเรือทั้งหมด 379 คนสามารถอพยพออกจากเครื่องบินได้อย่างปลอดภัย โดยมีลูกเรือหนึ่งในหกคนบนเครื่องบินของหน่วยยามฝั่งญี่ปุ่นสามารถรอดชีวิตได้
เครื่องบินที่ใกล้เคียงกัน > รุ่นที่ใกล้เคียงกัน

แอร์บัส เอ330นีโอ
แอร์บัส เอ380
เครื่องบินที่ใกล้เคียงกัน > เครื่องบินที่ใกล้เคียงกัน

โบอิง 777
โบอิง 777X
โบอิง 787
อิลยูชิน อิล-96-400เอ็ม
แหล่งข้อมูลอื่น

ข้อมูล เอ350 ในเว็บไซต์แอร์บัส, คลังข้อมูลเก่าเก็บจากแหล่งเดิมเมื่อ 9 สิงหาคม 2016
แอร์บัส เอ350, คลังข้อมูลเก่าเก็บจากแหล่งเดิมเมื่อ 26 มิถุนายน 2015
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data 
อื่น ๆ:  IdRef 
แอร์บัส เอ350
แอร์บัส เอ350-900 ของอิตาแอร์เวย์
แอร์บัส เอ350-1000 ของบริติชแอร์เวย์
ลากงปาญี

ลากงปาญี (ฝรั่งเศส: La Compagnie) เป็นสายการบินบูทีกสัญชาติฝรั่งเศส ที่มีฐานการบินหลักที่ท่าอากาศยานออร์ลีในปารีสและมีสำนักงานใหญ่ในเลอบูร์แฌ สายการบินให้บริการเที่ยวบินชั้นธุรกิจทั้งหมดระหว่างยุโรปกับท่าอากาศยานนานาชาตินวร์กลิเบอร์ตี
จุดหมายปลายทาง

ณ เดือนเมษายน ค.ศ. 2024 ลากงปาญีให้บริการเที่ยวบินสู่จุดหมายปลายทางดังต่อไปนี้:
| ประเทศ | เมือง | ท่าอากาศยาน | หมายเหตุ |
| --- | --- | --- | --- |
|  ฝรั่งเศส | นิส | ท่าอากาศยานนิสโกตดาซูร์ | เที่ยวบินตามฤดูกาล |
|  ฝรั่งเศส | ปารีส | ท่าอากาศยานนานาชาติปารีส-ชาร์ล เดอ โกล | ยกเลิกแล้ว (ฐานการบิน) |
|  ฝรั่งเศส | ปารีส | ท่าอากาศยานออร์ลี | ฐานการบิน |
|  กาบอง | ลีเบรอวีล | ท่าอากาศยานนานาชาติลีออน-อึมบา | ยกเลิกแล้ว |
|  อิตาลี | มิลาน | ท่าอากาศยานมิลาโนมัลเปนซา |  |
|  ซินต์มาร์เติน | ฟิลิปส์บืร์ค | ท่าอากาศยานนานาชาติเจ้าหญิงยูเลียนา | เช่าเหมาลำตามฤดูกาล |
|  สหราชอาณาจักร | ลอนดอน | ท่าอากาศยานลอนดอนลูตัน | ยกเลิกแล้ว |
|  สหรัฐอเมริกา | นวร์ก | ท่าอากาศยานนานาชาตินวร์กลิเบอร์ตี |  |
ฝูงบิน > ฝูงบินปัจจุบัน

ณ เดือนมกราคม ค.ศ. 2025 ลากงปาญีมีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> C | ผู้โดยสาร> รวม | หมายเหตุ |
| --- | --- | --- | --- | --- | --- |
| แอร์บัส เอ321แอลอาร์ | — | 2 | รอประกาศ | รอประกาศ | ส่งมอบภายในปี 2025 |
| แอร์บัส เอ321นีโอ | 2 | — | 76 | 76 |  |
| รวม | 2 | 2 |  |  |  |
ลากงปาญีมีอายุฝูงบินเฉลี่ย 5.5 ปี
ฝูงบิน > ฝูงบินในแดีต

ลากงปาญีเคยให้บริการเครื่องบินดังต่อไปนี้:
| เครื่องบิน | จำนวน | เริ่มประจำการ | ปลดประจำการ | หมายเหตุ |
| --- | --- | --- | --- | --- |
| โบอิง 757-200 | 2 | 2014 | 2019 | ทดแทนด้วยแอร์บัส เอ321นีโอ |
แอร์บัส เอ321นีโอของลากงปาญี
กีฬาสกีนอร์ดิกผสมในโอลิมปิกฤดูหนาว 2018

| กีฬาสกีนอร์ดิกผสม ในโอลิมปิกฤดูหนาวครั้งที่ 23 |
| --- | --- |
สนาม: ศูนย์สกีนอร์ดิกผสมอัลเพนเซีย ศูนย์กีฬาครอสคันทรีแอลเพนเซีย  พย็องชัง, ประเทศเกาหลีใต้
วันที่: 14–22 กุมภาพันธ์ พ.ศ. 2561
จำนวนรายการ: 3 (ชาย 3)
จำนวนนักกีฬา: 55 คน  จาก 16 ประเทศ
← 20142022 →
| กีฬาสกีนอร์ดิกผสม ใน โอลิมปิกฤดูหนาว 2018 |
| --- | --- |

รอบคัดเลือก 
Individual (large hill / 10 km): ชาย
Individual (normal hill / 10 km): ชาย
Team (large hill / 4 × 5 km): ชาย
ด ค ก
กีฬาสกีนอร์ดิกผสมในโอลิมปิกฤดูหนาว 2018 เป็นการแข่งขันกีฬาสกีนอร์ดิกผสม ที่จัดขึ้นในเมือง พย็องชัง, ประเทศเกาหลีใต้ กำหนดแข่งขันระหว่างวันที่ 14–22 กุมภาพันธ์ พ.ศ. 2561 โดยได้จัดขึ้นที่ ศูนย์สกีนอร์ดิกผสมอัลเพนเซีย และศูนย์กีฬาครอสคันทรีแอลเพนเซีย
ซึ่งการแข่งขันกีฬาสกีนอร์ดิกผสมครั้งนี้มีการแข่งขันทั้งหมด 3 รายการ ซึ่งเป็นการแข่งขันเฉพาะประเภทชายเท่านั้น โดยทั้ง 3 รายการจะมีนักกีฬาทั้งหมด 55 คน จาก 16 ประเทศ
ตารางการแข่งขัน

ตารางข้างล่างนี้เป็นตารางการแข่งขันทั้งหมด 4 รายการ
เวลาจะยึดตามเวลามาตรฐานเกาหลี (UTC+9).
| วัน | เวลา | รายการ |
| --- | --- | --- |
| 14 กุมภาพันธ์ | 15:30 | กันเดอร์เซน (นอร์มอลฮิลล์, 10 กิโลเมตร) ประเภทบุคคล |
| 20 กุมภาพันธ์ | 19:00 | กันเดอร์เซน (ลาร์จฮิลล์, 10 กิโลเมตร) ประเภทบุคคล |
| 22 กุมภาพันธ์ | 16:30 | ทีมผลัดกันเดอร์เซน (ลาร์จฮิลล์, 4x5 กิโลเมตร) |
ประเทศที่เข้าร่วม

มีนักกีฬาทั้งหมด 55 คนจาก 16 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย)
| คณะกรรมการโอลิมปิกแห่งชาติที่เข้าร่วมการแข่งขัน |
| --- | --- |
   ออสเตรีย (5)   เช็กเกีย (4)   เอสโตเนีย (2)   ฟินแลนด์ (5)   ฝรั่งเศส (5)   เยอรมนี (5)   อิตาลี (4)   ญี่ปุ่น (5)   นอร์เวย์ (5)   นักกีฬาโอลิมปิกจากรัสเซีย (1)   โปแลนด์ (4)   สโลวีเนีย (2)   สวิตเซอร์แลนด์ (1)   เกาหลีใต้ (1)   ยูเครน (1)   สหรัฐ (5)
เข้าร่วมในปี 2014 แต่ไม่ได้เข้าร่วมปี 2018: เข้าร่วมในปี 2018 แต่ไม่ได้เข้าร่วมปี 2014
  รัสเซีย :   เกาหลีใต้   นักกีฬาโอลิมปิกจากรัสเซีย 
ก  ประเทศที่เข้าร่วมครั้งแรก
สรุปเหรียญรางวัล > ตารางเหรียญรางวัล

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เยอรมนี (GER) | 3 | 1 | 1 | 5 |
| 2 |  ญี่ปุ่น (JPN) | 0 | 1 | 0 | 1 |
| 2 |  นอร์เวย์ (NOR) | 0 | 1 | 0 | 1 |
| 4 |  ออสเตรีย (AUT) | 0 | 0 | 2 | 2 |
| รวม | รวม | 3 | 3 | 3 | 9 |
สรุปเหรียญรางวัล > ประเภทชาย

| รายการ | เหรียญทอง | เหรียญทอง | เหรียญเงิน | เหรียญเงิน | เหรียญทองแดง | เหรียญทองแดง |
| --- | --- | --- | --- | --- | --- | --- |
| กันเดอร์เซน บุคคล (นอร์มอลฮิลล์, 10 กิโลเมตร) รายละเอียด | โยฮันเนส รึดเซค  เยอรมนี | 23:52.5 | ฟาเบียน รีสส์เลอ  เยอรมนี | 23:52.9 | เอริค เฟรนเซิล  เยอรมนี | 23:53.3 |
| กันเดอร์เซน บุคคล (ลาร์จฮิลล์, 10 กิโลเมตร) รายละเอียด | เอริค เฟรนเซิล  เยอรมนี | 24:51.4 | อาคิโตะ วาตาเบะ  ญี่ปุ่น | 24:56.2 | ลูคัส คลัพเฟอร์  ออสเตรีย | 25:09.5 |
| ทีมผลัดกันเดอร์เซน (ลาร์จฮิลล์, 4x5 กิโลเมตร) รายละเอียด |  เยอรมนี (GER) วินเซนซ์ ไกเกอร์ ฟาเบียน รีสส์เลอ เอริค เฟรนเซิล โยฮันเนส รึดเซค | 46:09.8 |  นอร์เวย์ (NOR) ยาน ชมิด เอสเปน แอนเดอร์เซน ยาร์ล มักนูส รีแบร์ เยอร์เกน กราบัค | 47:02.5 |  ออสเตรีย (AUT) วิลเฮล์ม เดนีเฟิล ลูคัส คลัพเฟอร์ แบร์นฮาร์ด กรูเบอร์ มารีโอ ไซดึล | 47:17.6 |
กวี

สำหรับบุคคลที่เป็นศิลปินและนักแสดง ดูที่ กวี ตันจรารักษ์
กวี หมายถึง ผู้รู้ ผู้เชี่ยวชาญในศิลปะการประพันธ์บทร้อยกรองในรูปฉันทลักษณ์ อันหมายถึงแบบข้อบังคับสัมผัส วรรคตอน และถ้อยคำให้เรียงร้อยรับกันอย่างเหมาะเจาะไพเราะด้วยจังหวะและน้ำหนักของคำที่กำหนดไว้ โดยทั่วไป อาจจำแนกแบบฉันทลักษณ์ออกเป็น 7 ชนิดด้วยกันคือ โคลง ฉันท์ กาพย์ กลอน ร่าย ลิลิต และกลบท มักใช้คำนี้ในภาษาแบบแผนหรือภาษาการประพันธ์ในวรรณคดีโบราณ และอาจรวมถึงปัจจุบัน โดยปริยาย..หมายถึง ผู้ชำนาญในการประพันธ์ ไม่ว่าจะเป็นบทร้อยกรอง หรือวรรณกรรมในรูปแบบอื่น ๆ โดยมีความหมายในเชิงยกย่อง
รากศัพท์

คำว่า กวี มาจากคำเดิม ในภาษาบาลีและสันสกฤต "กวิ" แปลว่า ผู้คงแก่เรียน ผู้เฉลียวฉลาด ผู้มีปัญญาเปรื่องปราด ผู้ประพันธ์กาพย์กลอน และแปลอย่างอื่น ได้อีก โดยมีรากศัพท์ จาก "กุ" หรือ "กู" ธาตุ แปลว่า "เสียง, ทำให้เกิดเสียง, ร้อง, ร้องระงม, คราง, ร้องเหมือนเสียงนก หรือเสียงแมลงผึ้ง"
ประเภทของกวี

ในทางวรรณคดี มักจะแบ่งเป็นกวีเป็น 4 ประเภท ตามลักษณะการแต่ง คือ
จินตกวี หมายถึง กวีที่แต่งโดยความคิดของตนได้แก่ วรรณคดีประเภทที่เกิดจากจินตนาการของผู้แต่งหรือกวีเอง เช่น เรื่องพระอภัยมณี ของสุนทรภู่ เรื่องมัทนะพาธา ของรัชกาลที่ 6 เรื่องเห็นแก่ลูกของ "พระขรรค์เพชร" เป็นต้น
สุตกวี หมายถึง กวีที่แต่งโดยได้ฟังมา ได้แก่ เรื่องที่แต่งตามที่เล่าสืบกันมา อาทิ เสือโคคำฉันท์ และ สมุทรโฆษคำฉันท์ เป็นต้น
อรรถกวี คือ กวีที่แต่งตามความจริง ได้แก่ เรื่องที่แต่งตามเหตุการณ์หรือหลักความเป็นจริง เช่น เรื่อง ลิลิตยวนพ่ายและลิลิตตะเลงพ่าย เป็นต้น
ปฏิภาณกวี คือ กวีที่แต่งบทกวีได้สด ๆ ทันทีโดยไม่ต้องเตรียมมาก่อนได้แก่ เรื่องที่แต่งด้วยไหวพริบที่คิดขึ้นเองโดยทันทีทันใด เช่น โคลงที่ศรีปราชญ์พูดกับนายประตู เป็นต้น
ความหมายอื่น ๆ

ในปัจจุบัน คำว่า "กวี" มีความหมายที่กว้างมากขึ้น ไม่เพียงแต่หมายถึงผู้แต่งร้อยกรองเพียงอย่างเดียว หากยังหมายถึง ผู้มีฝีมือในการแต่งวรรณกรรมในรูปแบบอื่น ๆ เช่น นวนิยาย เรื่องสั้น วรรณกรรมมุขปาฐะ (แต่งปากเปล่า ด้วยการขับ ร้อง หรือเล่า โดยไม่บันทึกเป็นลายลักษณ์อักษร) เช่น กวีซีไรต์ มีทั้งผู้แต่งร้อยแก้ว และร้อยกรอง ขณะที่เรียกผู้ชำนาญในการแต่งเพลงว่า คีตกวี
คำศัพท์ที่เกี่ยวกับกวี

กวีนิพนธ์
กวีวัจนะ หรือ กวีวจนะ
คีตกวี
บทกวี
กีฬาบอบสเลในโอลิมปิกฤดูหนาว 2018

| กีฬาบอบสเล ในโอลิมปิก  |
| --- | --- |
สนาม: ศูนย์กีฬาสไลดิงอัลเพนเซีย  พย็องชัง, ประเทศเกาหลีใต้
วันที่: 18–25 กุมภาพันธ์ พ.ศ. 2561
จำนวนรายการ: 3 (ชาย 2, หญิง 1)
จำนวนนักกีฬา: 164 คน  จาก 22 ประเทศ
← 20142022 →
| กีฬาบอบสเล ใน โอลิมปิกฤดูหนาว 2018 |
| --- | --- | --- |

รอบคัดเลือก 
| Two | ชาย | หญิง |
| Four | ชาย |  |
ด ค ก
กีฬาบอบสเลในโอลิมปิกฤดูหนาว 2018 เป็นการแข่งขันกีฬาบอบสเลที่จัดขึ้นในเมืองพย็องชัง, ประเทศเกาหลีใต้ 
ระหว่างวันที่ 18–25 กุมภาพันธ์ พ.ศ. 2561 โดยได้จัดขึ้นที่ ศูนย์กีฬาสไลดิงอัลเพนเซีย
ซึ่งการแข่งขันกีฬาบอบสเลครั้งนี้มีการแข่งขันทั้งหมด 3 รายการ คือ ชาย 2 รายการ และหญิง 1 รายการ โดยทั้ง 3 รายการจะมีนักกีฬาทั้งหมด 164 คน จาก 22 ประเทศ
ตารางการแข่งขัน

ตารางข้างล่างนี้เป็นตารางการแข่งขันทั้งหมด 3 รายการ
เวลาจะยึดตามเวลามาตรฐานเกาหลี (UTC+9).
| วัน | เวลา | รายการ |
| --- | --- | --- |
| 18 กุมภาพันธ์ | 20:05 | 2 คน ชาย |
| 19 กุมภาพันธ์ | 20:15 | 2 คน ชาย |
| 20 กุมภาพันธ์ | 20:50 | 2 คน หญิง |
| 21 กุมภาพันธ์ | 20:40 | 2 คน หญิง |
| 24 กุมภาพันธ์ | 09:30 | 4 คน ชาย |
| 25 กุมภาพันธ์ | 09:30 | 4 คน ชาย |
ประเทศที่เข้าร่วม

มีนักกีฬาทั้งหมด 164 คนจาก 22 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย)
| คณะกรรมการโอลิมปิกแห่งชาติที่เข้าร่วมการแข่งขัน |
| --- | --- |
   ออสเตรเลีย (4)   ออสเตรีย (12)   เบลเยียม (4)   บราซิล (4)   แคนาดา (18)   จีน (6)   โครเอเชีย (4)   เช็กเกีย (8)   ฝรั่งเศส (5)   เยอรมนี (18)   สหราชอาณาจักร (10)   อิตาลี (4)   จาเมกา (2)   ลัตเวีย (8)   โมนาโก (2)   ไนจีเรีย (2)   นักกีฬาโอลิมปิกจากรัสเซีย (10)   โปแลนด์ (4)   โรมาเนีย (7)   เกาหลีใต้ (6)   สวิตเซอร์แลนด์ (10)   สหรัฐ (16)
เข้าร่วมในปี 2014 แต่ไม่ได้เข้าร่วมปี 2018: เข้าร่วมในปี 2018 แต่ไม่ได้เข้าร่วมปี 2014
  ญี่ปุ่น   เนเธอร์แลนด์   รัสเซีย   เซอร์เบีย   สโลวาเกีย :   จีนก   โครเอเชีย   ไนจีเรียก   นักกีฬาโอลิมปิกจากรัสเซียก 
ก  ประเทศที่เข้าร่วมครั้งแรก
สรุปเหรียญรางวัล > ตารางเหรียญรางวัล

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เยอรมนี (GER) | 3 | 1 | 0 | 4 |
| 2 |  แคนาดา (CAN) | 1 | 0 | 1 | 2 |
| 3 |  เกาหลีใต้ (KOR) | 0 | 1 | 0 | 1 |
| 3 |  สหรัฐ (USA) | 0 | 1 | 0 | 1 |
| 5 |  ลัตเวีย (LAT) | 0 | 0 | 1 | 1 |
| รวม | รวม | 4 | 3 | 2 | 9 |
สรุปเหรียญรางวัล > ประเภทชาย

| รายการ | เหรียญทอง | เหรียญทอง | เหรียญเงิน | เหรียญเงิน | เหรียญทองแดง | เหรียญทองแดง |
| --- | --- | --- | --- | --- | --- | --- |
| 2 คน รายละเอียด |  แคนาดา (CAN) จัสติน คริปป์ส อเล็กซานเดอร์ กอปัตช์ | 3:16.86 | งดการมอบเหรียญรางวัล | งดการมอบเหรียญรางวัล |  ลัตเวีย (LAT) ออสการ์ส เมลบาร์ดิส ยานิส สเตรนกา | 3:16.91 |
| 2 คน รายละเอียด |  เยอรมนี (GER) ฟรันเชสโค ฟรีดริช ทอร์สเติน มาร์กิส | 3:16.86 | งดการมอบเหรียญรางวัล | งดการมอบเหรียญรางวัล |  ลัตเวีย (LAT) ออสการ์ส เมลบาร์ดิส ยานิส สเตรนกา | 3:16.91 |
| 4 คน รายละเอียด |  เยอรมนี (GER) ฟรันเชสโค ฟรีดริช แคนดี้ เบาเออร์ มาร์ทิน โกรทคอปป์ ทอร์สเติน มาร์กิส | 3:15.85 |  เยอรมนี (GER) นิโค วัลเทอร์ เควิน คุสเคอ อเล็กซานเดอร์ เรอดิเกอร์ เอริค ฟรังเคอ | 3:16.38 | งดการมอบเหรียญรางวัล | งดการมอบเหรียญรางวัล |
| 4 คน รายละเอียด |  เยอรมนี (GER) ฟรันเชสโค ฟรีดริช แคนดี้ เบาเออร์ มาร์ทิน โกรทคอปป์ ทอร์สเติน มาร์กิส | 3:15.85 |  เกาหลีใต้ (KOR) วอน ยูน-จอง ช็อน จองอิน ซอ ยอง-วู คิม ดง-ฮยอน | 3:16.38 | งดการมอบเหรียญรางวัล | งดการมอบเหรียญรางวัล |
สรุปเหรียญรางวัล > ประเภทหญิง

| รายการ | เหรียญทอง | เหรียญทอง | เหรียญเงิน | เหรียญเงิน | เหรียญทองแดง | เหรียญทองแดง |
| --- | --- | --- | --- | --- | --- | --- |
| 2 คน รายละเอียด |  เยอรมนี (GER) มารีอามา ยามังคา ลิซา บุควิทซ์ | 3:22.45 |  สหรัฐ (USA) เอลานา มายเออร์ส เทย์เลอร์ ลอเรน กิบบ์ส | 3:22.52 |  แคนาดา (CAN) เคลลี่ ฮัมฟรีส์ ฟิลิเซีย จอร์จ | 3:22.89 |
โอเพนซอร์ส

สำหรับความหมายทั่วไป ดู ซอฟต์แวร์โอเพนซอร์ส
การใช้ประโยชน์จากหลักการต้นทางเปิด
โอเพนซอร์ส (อังกฤษ: open source) เป็นการเปิดเผยรหัสต้นทางเพื่อให้แก้ไข และแจกจ่ายได้อย่างเสรี ผลิตภัณฑ์ได้รับอนุญาตให้ใช้รหัสต้นทาง ออกแบบเอกสาร หรือเนื้อหาของผลิตภัณฑ์ ตัวแบบต้นทางเปิด (อังกฤษ: open-source model) เป็นตัวแบบการพัฒนาซอฟต์แวร์แบบกระจายอำนาจที่สนับสนุนให้มีการร่วมมือกันอย่างเสรี
หลักของการพัฒนาซอฟต์แวร์ต้นทางเปิดคือการผลิตแบบเสมอกัน (อังกฤษ: peer production) โดยมหาชนสามารถเข้าถึงผลิตผล เช่น รหัสต้นทาง, พิมพ์เขียว และเอกสารกำกับโปรแกรมได้อย่างเสรี การเคลื่อนไหวด้านต้นทางเปิดทางด้านซอฟต์แวร์เริ่มโดยเป็นการตอบโต้ข้อจำกัดของซอฟต์แวร์จำกัดสิทธิ์ ตัวแบบถูกใช้สำหรับโครงการ เช่น ใน เทคโนโลยีเหมาะสมต่อต้นทางเปิด  (อังกฤษ: open-source appropriate technology) และการคิดค้นยาแบบโอเพนซอร์ซ
ต้นทางเปิดส่งเสริมการเข้าถึงอย่างเสรีผ่านสัญญาอนุญาตต้นทางเปิดหรือสัญญาอนุญาตเสรีต่อการออกแบบหรือพิมพ์เขียวของผลิตผล และส่งเสริมให้แจกจ่ายการออกแบบหรือพิมพ์เขียวนั้นอย่างสากล ก่อนคำว่า ต้นทางเปิด จะถูกใช้อย่างแพร่หลาย ผู้พัฒนาและผู้ผลิตใช้คำศัพท์อื่น ทว่าคำว่า โอเพนซอร์ซ ได้รับความนิยมหลังอินเทอร์เน็ตเริ่มแพร่หลาย การเคลื่อนไหวซอฟต์แวร์ต้นทางเปิดเริ่มขึ้นเพื่อสร้างความชัดเจนด้านลิขสิทธิ์ สัญญาอนุญาต ชื่อโดเมน และประเด็นเกี่ยวกับผู้บริโภค
โดยทั่วไปแล้ว ต้นทางเปิดหมายถึงโปรแกรมคอมพิวเตอร์ที่มีรหัสต้นทางซึ่งเข้าถึงได้โดยสาธารณะ เพื่อใช้ หรือเปลี่ยนแปลงจากต้นฉบับ รหัสที่ถูกเปิดเผยได้รับการเผยแพร่ภายใต้เงื่อนไขของสัญญาอนุญาตซอฟต์แวร์ โดยเงื่อนไขดังกล่าวอาจจะให้สิทธิ์นักเขียนโปรแกรมที่จะร่วมมือกันพัฒนารหัสต้นทาง และแบ่งปันการเปลี่ยนแปลงกับชุมชน
การใช้ประโยชน์

การเคลื่อนไหวเกี่ยวกับต้นทางเปิด ยังจุดประกายให้งานวิจัยด้านเทคโนโลยีชีวภาพมีความโปร่งใสและเสรีภาพมากขึ้น ตัวอย่างเช่น CAMBIA แม้กระทั่งวิธีวิทยาทางงานวิจัยเองก็สามารถได้ประโยชน์จากการประยุกต์ใช้หลักต้นทางเปิด การเคลื่อนไหวเกี่ยวกับต้นทางเปิด ยังจุดประกายให้เกิดการเคลื่อนไหวเกี่ยวกับฮาร์ดแวร์ต้นทางเปิดอีกด้วย